பூமடந்தை வாழப் புவிமடந்தை வீற்றிருக்க நாமடந்தை நூல்வாங்கு நாள். (4)  இன்று கம்பன் இறந்த நினைவு-நாள். என் கவிதை அரசவை ஏறும் நாள். திருமகளும், நிலமகளும் அரியணையில் வீற்றிருக்கும்போது நாமகள் மட்டும் (கம்பன் இறப்பால்) தன் மங்கல நாணாகிய தாலியைக் கழற்றும் துக்க-நாள். இன்றல்லோ கம்பனெழுந்த நாளென் கவிதை இன்றல்லோ ராசசபைக் கேறாநாள் – இன்றல்லோ பூமடந்தை வாழப் புவிமடந்தை வீற்றிருக்க நாமடந்தை நூல்பூட்டு நாள். (5) இன்றுதான் கம்பன் தோன்றிய நாள். இன்றுதான் என் கவிதை அரசவை ஏறாமல் (கம்பன் கவிதையால்) தோற்றுப்போன நாள். இன்றுதான் திருமகளும், நிலமகளும் வீற்றிருந்து கலைமகள் கழுத்தில் தாலி ஏறும் நாள்.